b'\n_START_ARTICLE_\nRusalka\n_START_PARAGRAPH_\nRus\xc3\xa1lke so bile v slovanski mitologiji vodne vile, ki so imele bledo ko\xc5\xbeo, ki je bila lepa kot mese\xc4\x8dina. \xc4\x8ce je dekle utonilo, je postalo rusalka. Bile so zelo lepe z dolgimi lasmi in lahnimi prosojnimi oblekami iz megle. Pele so \xc4\x8dudovite pesmi in tako so s svojim glasom in lepoto za\xc4\x8darale mimoido\xc4\x8de. Vendar pa Rusalke niso \xc5\xbeivele le v vodi. Prvi teden v poletju so se po vejah obvodnih dreves povzpele na kopno in cel teden pre\xc5\xbeivele v gozdu. Pele in plesale so na jasah. Kamor je stopila rusalkina noga, je bila trava gostej\xc5\xa1a. Toda njihovo obna\xc5\xa1anje je lahko tudi \xc5\xa1kodovalo. Medtem ko so se igrale v vodi, so kaj lahko splezale na mlinsko kolo in ga ustavile in s tem polomile mlinske kamne, uni\xc4\x8devale so jarke in mre\xc5\xbee ribi\xc4\x8dev. Lahko so poslale neurja in mo\xc4\x8dna de\xc5\xbeevja nad polja, pa kradle spavajo\xc4\x8dim \xc5\xbeenskam platno in sukanec. Na sre\xc4\x8do je obstajala zanesljiva metoda za odganjanje zlobe rusalk: nekdo je moral v roki dr\xc5\xbeati samo list abscinta (\xc2\xbbprekletega zeli\xc5\xa1\xc4\x8da\xc2\xab)._NEWLINE_Tematika rusalk je pogosto v uporabi tudi v literarnih ali glasbenih delih. V tem smislu je najbolj znana opera Antonina Dvo\xc5\x99aka z naslovom Rusalka.'